Forfatterstudiet i Bø ble etablert i 1982 etter en idé av lyrikeren Eldrid Lunden. Det var den første skolen i kreativ skriving i Norge, og den er i dag også den mest kjente. I ti år var studiet et halvårsskurs inntil det i 1992 ble utvidet til to semestre. Studiet inneholder både teoretisk undervisning og praktisk skriveverksted. Inntak skjer på grunnlag av innsendte tekster, og gjestelærere er anerkjente forfattere. Eldrid Lunden var daglig leder fra 1982 inntil 2011, da forfatteren Rune Christiansen overtok.